CELEX: 32005R0794
Language: lv
Date: 2005-05-27 00:00:00
Title: Komisijas Regula (EK) Nr. 794/2005 (2005. gada 26. maijs), ar ko groza Regulu (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz šīs regulas IV un IVa) sadaļā minētajām atbalsta shēmām un atmatā atstātas zemes izmantošanu izejvielu ražošanai

27.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 134/6
            
         
      KOMISIJAS REGULA (EK) Nr. 794/2005
   (2005. gada 26. maijs),
   ar ko groza Regulu (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz šīs regulas IV un IVa) sadaļā minētajām atbalsta shēmām un atmatā atstātas zemes izmantošanu izejvielu ražošanai
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 145. panta c) punktu un 155. pantu,
   tā kā:
   
               (1)
            
            
               Komisijas Regulas (EK) Nr. 1973/2004 (2) 10. pantā paredzēti pārejas pasākumi to izvēlēto šķirņu saraksta izveidošanai, par kurām ir tiesības uz īpašo kvalitātes piemaksu par cietajiem kviešiem attiecībā uz 2005. gadu. Pieredze rāda, ka minētā panta 2. punktā paredzētos pārejas posma pasākumus dažās dalībvalstīs ir lietderīgi piemērot arī 2006. gadā.
            
         
               (2)
            
            
               Regulas (EK) Nr. 1973/2004 15. panta 1. punkta otrajā daļā, atkāpjoties no minētā punkta pirmās daļas, paredzēta iespēja dalībvalstīm pieļaut, ka augļu dārzos, kuros audzē riekstus, ir arī koki, kuru augļi nav rieksti, ja šo koku skaits nepārsniedz 10 % no minimālā ražojošo koku skaita uz hektāru, kā noteikts minētā panta 3. punktā. Piemērojot šo noteikumu, tas interpretēts dažādi. Tādēļ jāprecizē šā noteikuma darbības joma, ievērojot to augļu dārzu īpatnības dalībvalstīs, kuros audzē riekstus, un norādot, ka iepriekšminētais 10 % ierobežojums attiecas vai nu uz ražojošo koku minimālo skaitu uz hektāru, vai uz konkrētajā augļu dārzā faktiski iestādīto riekstus ražojošo koku skaitu.
            
         
               (3)
            
            
               Tādēļ attiecīgi jāgroza Regula (EK) Nr. 1973/2004.
            
         
               (4)
            
            
               Ievērojot to, ka Regulu (EK) Nr. 1973/2004 piemēro no 2005. gada 1. janvāra, attiecīgais grozījums arī jāpiemēro no minētās dienas.
            
         
               (5)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1973/2004 groza šādi:
   
               1)
            
            
               Regulas 10. pantam pievieno šādu punktu:
               “4.   Dalībvalstis var nolemt izveidot to izvēlēto šķirņu sarakstu, par kurām ir tiesības uz īpašo kvalitātes piemaksu par cietajiem kviešiem attiecībā uz 2006. gadu, saskaņā ar 2. punktā paredzēto procedūru vēlākais līdz 2005. gada 1. oktobrim ziemas šķirnēm un vēlākais līdz 2005. gada 31. decembrim pavasara šķirnēm.”.
            
         
               2)
            
            
               Regulas 15. panta 1. punkta otro daļu aizstāj ar šādu daļu:
               “Atkāpjoties no pirmās daļas un neierobežojot 4. punkta noteikumus, dalībvalstis var pieļaut, ka augļu dārzos, kuros audzē riekstus, ir arī koki, kuru augļi nav rieksti, ja šo koku skaits uz hektāru augļu dārza – pēc dalībvalsts izvēles – nepārsniedz 10 % no 3. punktā noteiktā minimālā koku skaita vai no faktiski iestādīto riekstus ražojošo koku skaita. Turklāt dalībvalstis var pieļaut kastaņkoku esību, ja vien ir ievērots 3. punktā noteiktais koku skaits attiecībā uz kritērijiem atbilstošajiem kokiem, kuru augļi ir rieksti.”.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   Regulas 1. panta 2) punktu piemēro no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 26. maijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 118/2005 (OV L 24, 27.1.2005., 15. lpp.).
   
      (2)  OV L 345, 20.11.2004., 1. lpp.